b'\n_START_ARTICLE_\nLotus 1-2-3\n_START_SECTION_\nEls inicis\n_START_PARAGRAPH_\nLotus (Lotus Development Corporation) va ser fundada per Mitch Kapor, un amic dels programadors de la VisiCalc. L\'1-2-3 fou escrit per Jonathan Sachs, qui havia escrit 2 programes de full de c\xc3\xa0lcul anteriorment, quan treballava per Concentric Data Systems, Inc._NEWLINE_El 26 de gener de 1983 es va preserntar la primera versi\xc3\xb3 de la 1-2-3, i el mateix any va supear en vendes al VisiCalc, i va esdevenir el l\xc3\xadder del mercat en els sistemes DOS. A difer\xc3\xa8ncia del Microsoft Multiplan, estava m\xc3\xa9s pr\xc3\xb2xim al model del VisiCalc, incloent la numeraci\xc3\xb3 "A1" (files en nombres i columnes en lletres), i men\xc3\xbas desplegables. No tenia moltes errades en el c\xc3\xa0lcul i era molt r\xc3\xa0pida, en part perqu\xc3\xa8 la 1-2-3 estava programada en ensamblador._NEWLINE_Aquest full de c\xc3\xa0lcul era emprat en el test litmus per verificar la compatibilitat dels "cl\xc3\xb2nics" respecte de l\'IBM PC de mitjans dels anys 80, juntament amb el Microsoft Flight Simulator (en l\'apartat gr\xc3\xa0fic). Com que els fulls de c\xc3\xa0lcul necessiten estar carregats a la mem\xc3\xb2ria resident, tenia capacitat per gestionar la EMS i XMS, quelcom important tenint en compte el l\xc3\xadmit dels 640 KiB.\n_START_SECTION_\nCaracter\xc3\xadstiques\n_START_PARAGRAPH_\nA part de full de c\xc3\xa0lcul, podia crear gr\xc3\xa0fics i diagrames i tenia certa capacitat en operacions de base de dades. Tenia comandes que podien ser accionats per 1 sola tecla, permetia justificar el text, per\xc3\xb2 a partir de la versi\xc3\xb3 2.0, l\'afegiment de les macros i els add-ins van contribuir en la seva popularitat (es venien paquets de macros i add-ins dedicats a tasques financeres entre d\'altres); la sintaxi d\'aquestes macros era similar a la d\'un interpretador de BASIC (versions posteriors suportaven m\xc3\xbaltiples fulls de c\xc3\xa0lcul, a part que el llenguatge de programaci\xc3\xb3 emprat per escriure-les \xc3\xa9s el C)._NEWLINE_Suportava gr\xc3\xa0fics EGA en equips IBM PC/AT i VGA en PS/2. Les primeres versions usaven l\'extensi\xc3\xb3 "WKS". En la versi\xc3\xb3 2.0, passa a ser "WK1" i despr\xc3\xa9s, "WK2". Ja en la versi\xc3\xb3 3.0, "WK3" i "WK4" en la versi\xc3\xb3 4.0.\n_START_SECTION_\nEl declivi\n_START_PARAGRAPH_\nL\'augment de la popularitat del sistema operatiu Microsoft Windows va anar acompanyat del full de c\xc3\xa0lcul Excel, que de forma gradual va anar superant en vendes el Lotus 1-2-3. Lotus Software va retardar la introducci\xc3\xb3 del full de c\xc3\xa0lcul a l\'entorn de Microsoft perqu\xc3\xa8 va prioritzar el sistema IBM OS/2. Encara que ja s\'havia preparat una versi\xc3\xb3 per Windows, el projecte va fracassar._NEWLINE_El Lotus Symphony havia de ser el substitut de l\'1-2-3; era una aplicaci\xc3\xb3 destinada a la integrated software. Inclo\xc3\xafa diferents programes en un, entre els quals, l\'1-2-3. Tampoc va tenir \xc3\xa8xit. La migraci\xc3\xb3 a Windows de la 1-2-3 va ser a trav\xc3\xa9s de la Lotus SmartSuite. La versi\xc3\xb3 9 de la suite de Lotus 1-2-3 ja havia adquirit totes les capacitats que el full de c\xc3\xa0lcul Excel oferia, per\xc3\xb2 ja fou massa tard.'